Petrie Museum of Egyptian Archaeology

Besøke museet

Museet befinner seg i Malet Place, nær the UCL vitenskapsbibliotek og Gower Street. Det finnes en liten suvenirbutikk. En del av samlingen har ikke belysning (for å spare samlingen) og lykter er tilgjengelig for å se inn i monterne. Museet er åpen hele uken, med unntak av søndager og mandager, og det er gratis adgang. Museet er inndelt i tre gallerier. Det tredje og siste nås via og langs en trapp. Det andre galleriet (holder til over de gamle stallene) inneholder museets mindre artefakter og klessamling, og også tavler med skrift og mumier. Det første galleriet er ved inngangen til museet, og inneholder stort sett keramikk.

Historie

Museet ble grunnlagt som en undervisningsressurs for Avdelingen for egyptisk arkeologi og filologi ved University College samtidig som avdelingen ble etablert i 1892. Den opprinnelige samlingen ble donert av forfatteren Amelia Edwards. Den første Edwards professor, William Flinders Petrie utførte mange viktige utgravninger, og i 1913 solgte han sine samlinger av egyptiske antikviteter til University College og omformet museet til en av de ledende samlingene utenfor Egypt. Petrie gravde ut dusinvis av store funnsteder i løpet av karrieren sin, som innbefattet gravplasser fra romersk tid i Hawara, kjent for de vakre mumieportretter i klassisk romersk stil; Amarna, byen til kong Akhnaton, som noen ganger er kalt den første kongen som trodde på en gud; og den første virkelige pyramiden, i Meydum, hvor han oppdaget noen av de første bevisene for mumifisering.
Samlingen og biblioteket ble delt opp i gallerier innenfor universitetet og en guidebok ble publisert i 1915. De fleste besøkende var studenter og akademikere; det var på den tiden ikke åpen for det allmenne publikum. Petrie pensjonerte seg fra UCL i 1933, selv om hans etterfølgere fortsatte å legge til samlingene, etter utgravningene i nye deler av Egypt og Sudan. Under andre verdenskrig (1939-1945) var samlingen pakket ned og flyttet ut av London av sikkerhetsgrunner. Tidlige på 1950-tallet ble det flyttet inn i de gamle stallene, ved siden av vitenskapsbiblioteket ved UCL.

Samlingene

Samlingen er full av 'først funnet': En av de tidligste stykkene av lin fra Egypt (ca. 5 000 f. kr.); to løver fra Mintemplet i Koptos, fra den første gruppen av monumentale skulpturer (omtrent 3000 f. kr.); et fragment fra den første kongelisten eller kalender (ca. 2 900 f. kr.); det tidligste eksempel på metall fra Egypt, de første bearbeidede jernperlene, de tidligste eksemplene på glasering, de tidligste 'sylinder segl' i Egypt (omtrent 3 500 f. kr.); de eldste testamenter på papyrus papir, det eldste gynekologiske papyrus; de eneste veterinær papyrus fra oldtidens Egypt, og de største arkitekturtegninger, som viser en helligdom (omtrent 1300 f. kr.).
Bekledninger er en annen styrke ved samlingen. I tillegg til de 'eldste kjolene' er der en unik dansekjole av perlenett fra pyramidenes tid (omtrent 2 400 f. kr.), to lang ermet kapper fra samme tid, en rustning fra palasset i Memphis og sokker og sandaler fra romertiden. Samlingen inneholder kunst fra Akhnatons by i Amarna: fargerike fliser, utskjæringer og freskoer, og fra mange andre viktige egyptiske og nubiske bosettinger og gravsteder. Museet huser verdens største samling av mumieportretter fra romertiden (første til andre århundre e. kr).

Den nye bygningen

University College bygger nå en ny bygning som skal huse Petrie Museum og også tjene som publikumsinngang fra Gordon Street til hele collegeområdet. Bygningen som vil bli kalt Panopticonet, vil også ha plass for midlertidige utstillinger, en kafé, forelesningsfasiliteter, et leserom og et utstillingsområde for University of Londons samling av sjeldne bøker og manuskripter. Tre etasjer vil bli be viet til Petrie Museum, og for første gang blir hele samlingen vist eller synlig lagret. Det skal være ferdig i 2010, med flytting i 2009.